b'\n_START_ARTICLE_\nRaimondas \xc5\xa0e\xc5\xa1takauskas\n_START_SECTION_\nBiografija\n_START_PARAGRAPH_\n1975\xc2\xa0m. baig\xc4\x97 Kauno J. Jablonskio vidurin\xc4\x99 mokykl\xc4\x85, 1981\xc2\xa0m.\xc2\xa0\xe2\x80\x93 Vilniaus universiteto Filologijos fakultete\xc2\xa0\xe2\x80\x93 angl\xc5\xb3 kalbos mokytojo specialyb\xc4\x99. 1991\xe2\x80\x931992\xc2\xa0m. tobulinosi JAV: televizijos stotyje CNN Atlantoje ir JAV informacijos instituto Televizijos vadybos programoje Va\xc5\xa1ingtone._NEWLINE_1981\xe2\x80\x931982\xc2\xa0m. dirbo Kauno rajono Domeikavos a\xc5\xa1tuonmet\xc4\x97je mokykloje. Nuo 1982\xc2\xa0m.\xc2\xa0\xe2\x80\x93 Lietuvos radijo laid\xc5\xb3 u\xc5\xbesieniui redakcijos angl\xc5\xb3 skyriaus redaktorius, Informacijos redakcijos atsakingasis sekretorius, Kauno redakcijos radijo komentatorius, 1990\xe2\x80\x931993\xc2\xa0m.\xc2\xa0\xe2\x80\x93 Lietuvos radijo ir televizijos Kauno program\xc5\xb3 direkcijos direktorius. 1993\xe2\x80\x931996\xc2\xa0m. dirbo bendrovi\xc5\xb3 \xe2\x80\x9eRiva\xe2\x80\x9c ir \xe2\x80\x9eModern Times Group\xe2\x80\x9c reklamos ir marketingo konsultantu Baltijos \xc5\xa1alyse, TV3 SIA grup\xc4\x97s vadovu Rygoje, \xe2\x80\x9eKaunas plius TV\xe2\x80\x9c reklamos skyriaus vadovu. Nuo 1996\xc2\xa0m. Lietuvos radijo ir televizijos darbuotojas, Europos radijo ir televizijos s\xc4\x85jungos koordinatorius, u\xc5\xbesienio ry\xc5\xa1i\xc5\xb3 skyriaus ved\xc4\x97jas, 1997\xe2\x80\x931998\xc2\xa0m. Lietuvos nacionalinio radijo ir televizijos generalinio direktoriaus pavaduotojas televizijai,  Nuo 1998\xc2\xa0m. Tarptautin\xc4\x97s reklamos asociacijos Lietuvos skyriaus direktorius, nuo 2001\xc2\xa0m. TV4 televizijos \xc5\xbeini\xc5\xb3 tarnybos vadovas, 2002\xe2\x80\x932004\xc2\xa0m. generalinis direktorius, v\xc4\x97liau UAB \xe2\x80\x9eAlphatec Baltic\xe2\x80\x9c generalinis direktorius.'